Source: http://cegvezetes.hu/2005/10/szuloi-felugyelet/
Timestamp: 2014-12-19 02:11:46+00:00

Document:
Szülői felügyelet | Cégvezetés
A családjogi törvény (Csjt.) szerint a kiskorú gyermek szülői felügyelet vagy gyámság alatt áll. A szülői felügyelet a törvény meghatározása szerint a kiskorú gyermek gondozásának, nevelésének, vagyona kezelésének, valamint törvényes képviseletének jogát és kötelességét, továbbá a gyámnevezésnek és a gyámságból való kizárásnak jogát foglalja magában. A szülői felügyeletet gyakorló szülő a gyermek kiadását követelheti attól, aki a gyermeket jogtalanul tartja magánál.
A szülői felügyeletet a kiskorú gyermek érdekeinek megfelelően kell gyakorolni. A szülőknek biztosítaniuk kell, hogy az ítélőképessége birtokában lévő gyermekük véleményt nyilváníthasson az őt érintő döntések előkészítése során. A gyermek véleményét - korára, érettségére figyelemmel - tekintetbe kell venni.
A szülői felügyeletet a szülők - ellentétes megállapodásuk hiányában - együttesen gyakorolják. Így van ez még akkor is, ha már nem élnek együtt. Ha azonban a házasság felbontása vagy a gyermek elhelyezése iránti perben a gyermeket a szülők megegyezése vagy a bíróság döntése alapján valamelyik szülőnél elhelyezték, a felügyeletet ez a szülő gyakorolja, kivéve ha a szülők kérelmére a bíróság a gyermekelhelyezéssel egyidejűleg közös szülői felügyeletet rendelt el, illetve a szülők a közös szülői felügyeletben állapodtak meg, s ezt az egyezségüket a bíróság jóváhagyta.
A szülők különválása tehát egymagában nem érinti szülői felügyeleti jogaikat és kötelezettségeiket. A közös szülői felügyelet gyakorlását a jogszabály csak a szülők közötti teljes egyetértés, maximális együttműködési készség esetén teszi lehetővé. Ez jut kifejezésre abban, hogy a közös szülői felügyeletet a bíróság csak a szülők közös kérelmére rendelheti el, illetve hagyhatja jóvá a közös szülői felügyeletre vonatkozó egyezségüket. A szülőknek a közös szülői felügyelet iránti kérelemben nyilatkozniuk kell arról, hogy milyen módon kívánnak együttműködni a közös szülői felügyelet során, különös tekintettel a gondozási, nevelési tevékenység ellátására. A közös szülői felügyelet elrendelésének a feltétele a gyermek elhelyezésének megállapodással vagy ítélettel történő rendezése.
A közös szülői felügyelet megszüntetése
A közös szülői felügyelet csak addig tartható fenn, amíg rendeltetésének betöltésére képes. Ha a közös szülői felügyelet gyakorlása során a szülők már nem tudnak együttműködni, a bíróság bármelyik szülő kérelmére megszünteti a közös szülői felügyeletet. Ennek feltétele, hogy a megszüntetés a gyermek fejlődése szempontjából is indokolt legyen. Ilyen kérelem előterjesztése esetén azonban a közös szülői felügyelet fenntartása aligha szolgálhatja a gyermek érdekét. A közös szülői felügyelet megszüntetése esetén a szülői felügyeletet a továbbiakban az a szülő gyakorolja, akinél a gyermeket - a közös felügyelet elrendelésével egyidejűleg - elhelyezték.
Együttes joggyakorlás a gyermeket érintő lényeges kérdésekben
A különélő szülők a gyermek sorsát érintő lényeges kérdésekben a gyermek elhelyezését követően - közös szülői felügyelet hiányában is - együttesen gyakorolják jogaikat, kivéve ha a különélő szülő felügyeleti jogát a bíróság korlátozta, szüneteltette vagy megszüntette.
A gyermek sorsát érintő lényeges kérdésnek kell tekinteni a kiskorú gyermek
- nevének meghatározását, illetve nevének megváltoztatását,
- tartózkodási helyének kijelölését, továbbá
- iskolájának, valamint életpályájának megválasztását.
A jogkör bővítése, illetve szűkítése
A gyermekétől külön élő szülőt a bíróság feljogosíthatja a vagyonkezelés és a gyermek vagyoni ügyeiben a törvényes képviselet jogával is. (Ilyenkor e jogokat a szülők közösen gyakorolják.)
Ha azonban a gyermek érdekei megkívánják, a bíróság korlátozhatja vagy megvonhatja a szülőt egyébként megillető szülői felügyeleti jogokat - így a gyermek sorsát érintő valamely lényeges kérdésben való döntés jogát is -, illetve elrendelheti egyes jogosítványok gyakorlásának szünetelését.
Döntés a szülők megegyezésének hiányában
A törvény főszabályként írja elő, hogy a szülői felügyelet körébe tartozó olyan kérdésekben, amelyekben a szülői felügyeletet együttesen gyakorló szül

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság